**ДОБРИЧКИ ОБЩИНСКИ СЪВЕТ, ГРАД ДОБРИЧ**

 ***Ул.”Независимост” № 20, централа: 058/600 889; тел.: 058/603 119***

***факс: 058/603 124; ел.поща:*** ***obshtinskisavet@dobrichka.bg***

**СПРАВКА**

**с решения от проведено заседание на Добрички Общински съвет,**

**по**

 **ПРОТОКОЛ № 15/ 04.09.2024г.**

**ОТНОСНО:** **Предложение за произвеждане на местен референдум в община Добричка.**

**Внася:** Соня Георгиева

Кмет на община Добричка

 **РЕШЕНИЕ 203**

На основание чл.21, ал.1, т.6 и т.20 и ал.2 от Закона за местното самоуправление и местната администрация, чл.30, ал.3, 4, 5 и ал.6, чл.33, ал.1 от Закона за пряко участие на гражданите в държавната власт и местното самоуправление, Добрички Общински съвет

 **РЕШИ:**

1. Одобрява предложението на Кмета на община Добричка Соня Георгиева за произвеждане на местен референдум на територията на община Добричка за отговор с „да“ или „не“ на въпроса:

**„ПРОТИВ ли сте определяне на територии за изграждане на ветроенергийни източници на енергия в Община Добричка чрез разрешение за изменение и одобряване на устройствени планове от Общински съвет и Кмет на Общината?“**

2. Определя 27.10.2024г. /неделя/ за дата за произвеждане на местния референдум и за гласуване;

3. Утвърждава образци от книжата за произвеждането на местния референдум, съгласно Приложение № 1 към настоящото решение;

4. Одобрява разходите за организирането и финансирането на местния референдум, които да се осигурят от общинския бюджет, съгласно план-сметка, представляваща Приложение № 2 към настоящото решение;

5. Възлага на Кмета на Община Добричка и на общинската администрация да извършат организационно-техническата подготовка на местния референдум

**С явно поименно гласуване с 11 гласа “за”, 3 - “против”, 7 - “въздържал се” – решението се приема.**

**„За“-** Георги Драгнев, Борислав Борисов, Георги Коев, Гинка Христова, Йордан Йорданов, Маринела Балчева, Павел Костадинов, Анифе Карани, Ярослава Василева, Теодора Иванова, Мария Янакиева, **„против“-**Пламен Тодоров, Стефан Димов, Тихомир Колев **„въздържал се”-** Илдъз Юнус,Пламен Петров, д-р Ердинч Хаджиев, Сибел Осман, Икбал Мариянов, Петко Игнатов, инж. Диана Далакманска

**ОТНОСНО: Съгласие за разполагане на фотоволтаични електрически централи върху поземлени имоти – общинска собственост, в изпълнение на проект „Реконструкция и модернизация на системи за външно изкуствено осветление в десет населени места от община Добричка“**

**Внася:** Соня Георгиева

Кмет на община Добричка

**РЕШЕНИЕ 204**

I. На основание чл.21, ал.1, т.8 от ЗМСМА, чл.8, ал.9 от Закона за общинската собственост, чл.3, ал.2 от Наредба № 4 за реда за придобиване, управление и разпореждане с общинско имущество, Добрички общински съвет дава съгласие за разполагане на фотоволтаични централи в близост до трафопостовете захранващи уличното осветление в селата: с. Стожер, с.Стефаново, с.Одърци, с.Батово, с.Паскалево, с.Победа, с.Дончево, с.Карапелит, с.Ловчанци, с.Бенковски, във връзка с изпълнение на проект: „Реконструкция и модернизация на системи за външно изкуствено осветление в десет населени места от община Добричка“, в следните имоти общинска собственост:

|  |  |  |
| --- | --- | --- |
| 1. | с. Стожер | УПИ XII - Здравна служба , кв. 12 |
| УПИ I- за озеленяване, кв.4  |
| 2. | с.Стефаново | УПИ XIII - за читалище, кметство, клуб на общ. организация и парк върху покрива на сграда |
| 3. | с. Одърци | УПИ IV-общ. кв.20 |
| 4. | с. Батово | УПИ IV, кв.8 |
| 5. | с. Паскалево | УПИ XII – за озеленяване , кв. 46 |
| УПИ VI – за озеленяване , кв. 41 |
| 6. | с. Победа | УПИ I – спорт, кв. 43 |
| 7. | с. Дончево | УПИ IV, кв.14  |
| 8. | с. Карапелит | УПИ VI- резервен терен, кв. 20а |
| 9. | с. Ловчанци | УПИ I- общ. , кв.55 |
| 10. | с. Бенковски | УПИ I – за магазин , кв.50а |
|  |  | УПИ XXXIX- за младежки дом, кв. 45 |

II. На основание чл.21, ал.1, т.8 от ЗМСМА, чл.8, ал.9 от Закона за общинската собственост, чл.3, ал.2 от Наредба № 4 за реда за придобиване, управление и разпореждане с общинско имущество и чл.7 от Наредба № 20 за реда и условията за поставяне на временни преместваеми съоръжения, елементи на градското обзавеждане и рекламно-информационните елементи на община Добричка във връзка с чл.1, ал.4 и чл.2, ал.1 от същата Наредба, Добрички общински съвет дава съгласие за поставяне на преместваеми обекти тип пергола върху публични терени и пространства, с цел монтаж на фотоволтаична инсталация в близост до трафопостовете захранващи уличното осветление в селата: с. Стефаново, с. Карапелит, с. Дончево и с. Ловчанци, във връзка с изпълнение на проект: „Реконструкция и модернизация на системи за външно изкуствено осветление в десет населени места от община Добричка“, а именно:

|  |  |  |
| --- | --- | --- |
| 1. | с.Стефаново | Кръстовището при кв.40 |
| 2. | с. Дончево | УПИ I - за озеленяване, кв.28  |
| 3. | с. Карапелит | Кръстовището при кв.31 |
| 4. | с. Ловчанци | Кръстовището при кв.36 |

III. На основание чл.21, ал.1, т.8 от ЗМСМА, чл.8, ал.9 от Закона за общинската собственост, чл.3 от Наредба № 4 за реда за придобиване, управление и разпореждане с общинско имущество и чл.182 от ЗУТ, Добрички общински съвет, дава съгласие за безвъзмездно учредяване право на строеж в полза на Общината за разполагане на фотоволтачина централа върху покрива на сграда в УПИ X – за фурна, кв.31 по плана на с. Победа – частна собственост, за срок от 10 години, във връзка с изпълнение на проект: „Реконструкция и модернизация на системи за външно изкуствено осветление в десет населени места от община Добричка“.

IV. Възлагам на Кмета на Община Добричка последващи законови действия.

**С явно поименно гласуване с 20 гласа “за”, 0 - “против”, 1 - “въздържал се” – решението се приема.**

**„За“-** Георги Драгнев, Борислав Борисов, Георги Коев, Гинка Христова, Йордан Йорданов, Маринела Балчева, Павел Костадинов, Анифе Карани, Ярослава Василева, Теодора Иванова, Мария Янакиева**,** Петко Игнатов, Илдъз Юнус,Пламен Петров, д-р Ердинч Хаджиев, Сибел Осман, Икбал Мариянов, Пламен Тодоров, Стефан Димов, Тихомир Колев **„против“- няма, „въздържал се”-** инж. Диана Далакманска

**ГЕОРГИ КОЕВ /п/**

**Председател на Добрички общински съвет**